Összesen 33 magyarországi boltban árulják.

Itt a karácsony újdonsága! Limitált kiadású szaloncukorral dobott piacra idén az Univer. Megalkották az Erős Pistás szaloncukrot, amit összesen 33 magyarországi boltban lehet megvásárolni, és egy doboz ára 1 399 forintba kerül, írta a Pénzcentrum.

Igazi kuriózum: készítsünk otthon marcipán szaloncukrot A marcipán és a marcipán ízű szaloncukor között óriási különbség van. Készítsük el a legjobbat karácsonyra!

A gyártó arról tájékoztatta a portált, hogy elsődleges céljuk az üzleti partnereik karácsonyi megajándékozása volt, de gondoltak az Erős Pista rajongóira is, ezért dobták a terméket limitált kiadásban is piacra.

Szerkesztőségünk a Facebookon bukkant rá egy bejegyzésre, melyben az Erős Pistás szaloncukor kóstolója a következőt írta:

Megkóstoltam….mer’ a kíváncsiság…. Sport szelet ízű, enyhe csípős utóhatással…

A különlegességből egy doboz 1 399 forintba kerül, és 14 darab szaloncukrot tartalmaz.